Thresor de la langue françoise/Sourd
# Thresor de la langue françoise/Sourd

Sourd, m. monosyllab. Est celuy qui n'oit point, Surdus, voyez Sourdement.

Deuenir sourd, Obsurdescere.

Faire le sourd à aucun, Dormire alicui.

Nous faisons des sourds, Obsurdescimus.

Parler à vn sourd, Surdis auribus canere.

Rendre sourd, Auditum auferre, Exurdare.

Sourdault, m. acut. Est l'homme ou la beste masle qui ne sont du tout sourds, mais entr'oyent si on leur parle bas, ou bien oyent si on leur parle haut, Surdaster, Mais Sourdaut ne pourra estre dit celuy dont la loy discretis parle par l'opinion de Iubentius Celsus.

Sourdaude, f. penac. Est la femme ou beste femelle, qui difficilement oit ce qu'on parle.

Sourdeté, f. acut. Qu'on dit aussi Surdité, au plus pres du mot Latin, Surditas, Est le mi-estouppement du sens de l'ouye. On dit aussi Sourdise, pour le mesme, de la façon de ces mots, hantise, accortise, sottise, lourdise, faineantise, &c.

Sourdement, aduerb. acut Est proprement qui a malaisée & malhabile oreille & ouye, comme il oit, mais sourdement, Audit quidem, attamen surdè, surdi more, Et par translation se prent pour secretement, sans apperceuance de la menée, comme on trame sourdement vne esmotion : Secretò tumultus instruitur, paratur, Il se dit Sourdemet que la ville doit estre prinse, Murmur tacitum est, vrbem mox captum iri, La mesme metaphore s'exploicte au mot Sourd, comme c'est vn mot Sourd que les conspirateurs se doiuent mettre en armes, Tacitus sermo est, conspirationis conscios ad arma concursuros.

Sourdine, f. penac. Est vne espece de trompette ou clairon qui sonne sourdement & sans faire aucun esclat de son, dequoy elle porte ce nom. De laquelle on se sert dans vne ville & autre place assiegée, pour au son d'icelle secretement conuoquer ceux qui doiuent aller aux saillies, ou aux murailles, & dans vn camp, pour l'execution des entreprinses deliberées en iceluy, quand l'ennemy est si pres, que le son de la trompete pourroit estre entendu par luy, Tuba tacita, muta, mutiens, mussitans, Buccina surda, Iuuenal, Saty. 7. Mau Britannicus l'expose autrement.

